
	COMISIA PENTRU MUNCĂ ŞI PROTECŢIE SOCIALĂ

	Bucureşti,
	6 aprilie 2009

	Nr.
	27/224


AVIZ

asupra proiectului de Lege  pentru aprobarea Ordonanţei de urgenţă a Guvernului nr.189/2008 privind managementul instituţiilor de spectacole sau concerte, muzeelor şi colecţiilor publice, bibliotecilor şi al aşezămintelor culturale de drept public
În conformitate cu prevederile art.95 şi 115 din Regulamentul Camerei Deputaţilor, Comisia pentru muncă şi protecţie socială a fost sesizată, pentru dezbatere şi avizare, prin adresa nr. PLx 196 din 18 martie 2009 cu proiectul de Lege pentru aprobarea Ordonanţei de urgenţă a Guvernului nr. 189/2008 privind managementul instituţiilor de spectacole sau concerte, muzeelor şi colecţiilor publice, bibliotecilor şi al aşezemintelor culturale de drept public.
Potrivit prevederilor art.61 din Regulamentul Camerei Deputaţilor, republicat, membrii Comisiei pentru muncă şi protecţie socială au examinat proiectul de lege  mai sus menţionat în şedinţa din 1 aprilie 2009.
În urma finalizării dezbaterilor, membrii comisiei au hotărât, cu 8 voturi  pentru şi 6 voturi împotrivă avizarea favorabilă a proiectului de lege în forma prezentată de Senat. 
În cursul dezbaterilor a fost propus un amendament, la punctul 21 - art.16 alin.(6), care, supus votului, a înregistrat 6 voturi pentru şi 8 voturi împotrivă, fiind respins. Amendamentul se regăseşte în anexa la prezentul aviz.

PREŞEDINTE,




SECRETAR,


Victor Paul Dobre



Adrian Solomon

Întocmit,
Expert Monica Rallu Curta
A N E X A

	Nr. crt.
	Text iniţial
	Text propus de Comisie

(autorul amendamentului)
	Motivare

	1
	21. La articolul 16, alineatul (6) va avea următorul cuprins:
“(6) Pentru activitatea depusă în cadrul comisiei de concurs, membrii acesteia, membrii comisiei de soluţionare a contestaţiilor, precum şi cei ai secretariatelor acestora beneficiază de o indemnizaţie de până la 20% din indemnizaţia secretarului de stat, plătită din bugetul autorităţii, pe baza unor convenţii încheiate conform prevederilor Codului civil.


	Domnul deputat Ioan Botiş propune reformularea textului după cum urmează:

21. La articolul 16, alineatul (6) va avea următorul cuprins:
“(6) Pentru activitatea depusă în cadrul comisiei de concurs, membrii acesteia, membrii comisiei de soluţionare a contestaţiilor, precum şi cei ai secretariatelor acestora beneficiază de o indemnizaţie de 1% din indemnizaţia secretarului de stat, plătită din bugetul autorităţii, pe baza unor convenţii încheiate conform prevederilor Codului civil.


	Pentru susţinere:

Calitatea de membru în cadrul comisiei de concurs, prevăzută la art.16 alin.(6), trebuie văzută în considerarea aspectului onorific al participării şi nu se justifică acordarea unei indemnizaţii de până la 20% din indemnizaţia secretarului de stat.

Pentru respingere:

Membrii acestor comisii trebuie motivaţi şi responsabilizaţi.

